**Drámajáték: Bükkösi Rossz Manó szerencséje**

Az óra menete

Osztály: 1. osztály

Tér: Osztályterem, szőnyeggel

Eszközök: Egy ív műszaki rajzlap, zsírkréta

Tanítási terület: Barátság, segítségnyújtás, önzetlenség

Téma: Önzetlen segítségnyújtás

A történetváz: Bükkösi Rossz Manó barátai tanácskozást tartanak, hogy hogyan leckéztessék meg azokat a barátaikat, akik nem figyelnek oda társaikra.

* Előkészítés

Az óra vezetője leülteti a játszókat, majd mindenkinek ad egy kör alakú lapot, s a Mi lehetne még… játékot játszva mindenki elmondja mi lehetne még szerinte ez a tárgy. A tanár azt mondja távcső lehetne, majd belenéz, ámul-bámul, s közben elmondja, hogy messzi- messzi ország csodaszép erdejét látja a távcsőben. Körbeadják a távcsőt, s mindenki elmondja milyennek látja az erdőt s kik lakhatják.

* Kontextusépítés

Közös rajzolás: A diákok lerajzolják közösen, hogy milyennek képzelik a csodaszép erdőt. A kép vizsgálata után megbeszélhetjük, kik lakhatnak az erőben, mi lehet a neve.

* Narráció

A Bükkösi Rossz Manó szerencséje c. mese tanári bemutatása, majd a vélemények meghallgatása

* Ötletbörze egész csoportban

Ki mit kezdene akkor, ha találkozna a szerencséjével? Mit kérne, mit szeretne?

* Az erdei tanácskozás

Az erdő lakói tanácskozást tartanak, hogyan kellene megleckéztetniük Bükkösi rossz Manót, aki csak magával és a szerencséjével törődve megfeledkezett barátairól.

* Szerepek felvétele- egész csoportos improvizáció

Az egyik kiválasztott ötletet eljátssza a csoport.

* Az óra lezárása

Az erdő lakói mulatságot rendeznek a barátság megünneplésére.

Tabló: Néhány fotót készítünk a legszebb pillanatokróll, kiscsoprtokban dolgozunk. Adhatunk címet is a fotóknak.